RITMO Senter for tverrfaglig forskning på rytme, tid og bevegelse

Til: RITMOs styre

Fra: Senterleder

|  |
| --- |
| Sakstype: Vedtakssak |
| Møtesaksnr.: 14/2023 |
| Møtedato: 19. desember 2023 |
| Notatdato: 14. desember 2023 |
| Saksbehandler: Pia Søndergaard |

# Utlysning av forskerstilling (SKO1109) i Music and Body Signals (IMV)

**Henvisning til lov- og regelverk**

Personalreglementet ved UiO. Retningslinjer for ansettelse i forskerstillinger ved UiO

**Bakgrunn for saken**

Senterledelsen ser at vi styrer mot et betydelig mindreforbruk av NFR-midler ved avslutningen av senteret (se eget dokument). Dette muliggjør tilsetting av en stilling basert på omdisponering av mindreforbruket. Senterledelsen foreslår tilsetting i en forskerstilling (SKO1109) som rettes mot analyse av data fra felles senteraktiviteter slik som konserteksperimentene med Stavanger Symfoniorkester og KORK. Her har vi allerede samlet inn mye data og det er planlagt flere store eksperimenter i de kommende årene. Disse eksperimentene forener forskere fra alle fagområdene på en svært positiv måte og en styrking av analysekompetansen her vil kunne sikre verdensledende publikasjoner i avslutningsfasen av senteret.

Av statsansatteloven §9 (3) anses de som ansettes i mer enn tre år, som fast ansatt. Den som ansettes må derfor sies opp ved opphør av finansieringen og bortfall av arbeidsoppgaver. I dialog med fagmiljøet har senterledelsen utarbeidet forslag til kunngjøringstekst til stillingen som skal lyses ut.

**Vedtaksforslag**

*RITMOs styre godkjenner kunngjøringsteksten. Saken oversendes HFs tilsettingsutvalg for endelig vedtak.*

Alexander Refsum Jensenius Pia Søndergaard

senterleder administrativ leder